Diari Oficial de la Generalitat Valenciana


Sumari del DOGV 6036, del 16-06-2009 (2009/6881)

RESOLUCIÓ de 9 de juny de 2009, del conseller de Governació, sobre delegació de l'exercici de determinades competències.
------------------------------------------------------------------------------------------------------------------------

### Dades del document

Número de DOGV
:   6036

Data del DOGV
:   16-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6881


Data del document
:   09-06-2009

Organisme emissor
:   Conselleria de Governació

Tipus de document
:   Resolució

Descriptors 

:   * administració regional
    * competència administrativa
    * delegació de poders

RESOLUCIÓ de 9 de juny de 2009, del conseller de Governació, sobre delegació de l'exercici de determinades competències. [2009/6881]  
Per Decret 7/2007, de 28 de juny, del president de la Generalitat, es determinen les conselleries en què s'organitza l'administració de la Generalitat, sent la de Governació una de les que formen part de l'estructura de la nostra administració autonòmica.  
A fi de dotar de major agilitat la gestió dels assumptes la competència de la qual té assignada la Conselleria de Governació, i d'acord amb el principi d'eficàcia que regeix l'actuació de les administracions públiques, es considera oportú delegar determinades atribucions en la persona responsable de la Sotssecretaria.   
En virtut d'això, i de conformitat amb el que disposa l'article 63 de la Llei del Consell, i els articles 13 i 14 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú, resolc:  
Primer  
Delegar en la persona titular de la Sotssecretaria de Governació, les competències següents:  
1. Autoritzar i disposar les despeses, corresponents al capítol I, dels serveis de la Conselleria.  
2. Els actes de retenció de crèdit, autorització de despesa, disposició de crèdit, reconeixement d'obligacions i proposta de pagament l'import dels quals siga igual o inferior a 206.000 € sense IVA, dins dels límits legals i reglamentaris.  
3. L'exercici de les facultats ordinàries en matèria de contractació administrativa respecte de tots aquells expedients l'import dels quals siga igual o inferior a 206.000 € sense IVA, dins dels límits legals i pressupostaris.  
4. Exercir la potestat disciplinària en els termes establits en la normativa en matèria de funció pública.  
5. L'autorització al personal al servei de la conselleria per a efectuar viatges a l'estranger.  
6. La facultat d'autoritzar la despesa per la inscripció i assistència als cursos, jornades, conferències i altres actuacions del personal de la conselleria.  
Segon  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que estableix l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 63.5 de la Llei 5/1983, de 30 de desembre, del Consell.   
La delegació de competències efectuada en virtut de la present resolució s'entén sense perjuí que, en qualsevol moment, el conseller de Governació puga demanar el coneixement i resolució de qualsevol assumpte o expedient en els termes i amb els requisits establits en l'article 14 de la Llei 30/1992, de 26 de novembre, adés esmentada.   
Tercer  
Les resolucions que es dicten en virtut de la delegació conferida per aquesta resolució esgotaran la via administrativa, de conformitat amb el que estableixen els articles 13.4 i 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quart  
En tots aquells supòsits en què es faça ús de la present delegació, aquesta haurà de fer-se constar expressament en la resolució o acte que s'adopte, considerant-se dictades per l'òrgan delegatori, sense que en cap cas, hi càpia la delegació de competències delegades.  
Cinquè  
La present resolució de delegació de competències produirà efectes a partir de l'endemà de la publicació en el Diari Oficial de la Comunitat Valenciana.  
Contra el present acte, que esgota la via administrativa, les persones interessades podran interposar recurs contenciós administratiu en el termini de dos mesos, a comptar de l'endemà de la publicació, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que estableixen els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, recurs de reposició davant aquest mateix òrgan, en el termini d'un mes, computat els termes ja exposats, d'acord amb el que disposa els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que els interessats puguen interposar-hi qualsevol altre que estimen procedent.  
València, 9 de juny de 2009.- El conseller de Governació: Serafín Castellano Gómez.